## Pravilnik o priznavanju sorti stočne repe

### NN 61/2001 (6.7.2001.), Pravilnik o priznavanju sorti stočne repe

# MINISTARSTVO POLJOPRIVREDE I ŠUMARSTVA

if !supportEmptyParas endif

993

Na temelju članka 66. stavak 1; članka 70. stavak 4; članka 71. stavak
1; članka 73. stavak 1; članka 74. stavak 2; i članka 75. stavak 4, Zakona o
sjemenu, sadnom materijalu i priznavanju sorti poljoprivrednog bilja (»Narodne
novine« br. 131/1997.), ministar poljoprivrede i šumarstva donosi

## PRAVILNIK

### o priznavanju sorti stoČne repe

I. TEMELJNE
ODREDBE

Članak 1.

Ovim Pravilnikom se propisuje način ispitivanja sorti stočne repeu
pokusnom polju i laboratoriju, te statistička analiza podataka u svrhu
priznavanja novostvorenih domaćih sorti i uvođenja u proizvodnju stranih sorti.

Ispitivanjem sorti u pokusnom polju i laboratoriju utvrđuje se
gospodarska vrijednost sorti kao što je: broj i prirod korijenova (kg/parceli)
i drugo.

Članak 2.

Zahtjev za priznavanje (u daljnjem tekstu: zahtjev) podnosi se Zavodu za
sjemenarstvo i rasadničarstvo (u daljnjem tekstu: Zavod) do 1. ožujka.

Članak 3.

Ispitivanje sorte u pokusnom polju traje 3 godine, a provodi ga Zavod.

Članak 4.

Za svaku godinu ispitivanja podnositelj zahtjeva Zavodu dostavlja 2 kg
sjemena. Sjeme treba dostaviti Zavodu do 10. ožujka.

Sjeme sorti uključujući sorte standarde dostavlja se netretirano. Zavod
obvezno obavlja tretiranje sjemena svih sorti i sorti standarda istim
pesticidima.

Kakvoća sjemena mora odgovarati odredbama Pravilnika o temeljnim zahtjevima
za kakvoću, pakiranje i deklariranje poljoprivrednog bilja (»Narodne novine«
br. 133/99.).

Članak 5.

Podnositelj zahtjeva treba dostaviti sljedeće podatke o sjemenu: masu
1000 sjemenki (g), čistoću sjemena (%), klijavost sjemena (%) i normu sjetve (broj
klijavih sjemenki/m2).

Članak 6.

Ispitivanje sorti stočne repe obavlja se u pokusnim poljima različitim
po klimatskim, pedološkim i drugim karakteristikama:

Þ područje: Zagreba, Kutjeva i Osijeka.

II. ISPITIVANJE U POKUSNOM POLJU

 Članak 7.

Pokusi se u pokusnom polju postavljaju prema najpogodnijem planu pokusa
s obzirom na prijavljeni broj genotipova, a u cilju njihove preciznije
procjene, kao i učinkovitije analize.

Članak 8.

Sjetva se obavlja sijačicom
na veći sklop, a u fazi 2 – 3para stalnih listova stočna repa se
prorijedi, tako da se ostvari predviđeni sklop.

|  |  |  |
| --- | --- | --- |
| Razmak u redu  (cm) | Biljaka/redu | Biljaka/parceli  (16 m2) |
| 25 | 32 | 128 |
| if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

Članak 9.

Površina parcele iznosi 16 m2, a čine ju 4
redova dužine 8 m, uz razmak između redova od 50 cm. Razmak između ponavljanja
iznosi 2 m.

Na početku i kraju pokusa siju se 4 reda standarda kao zaštitni pojas.

Članak 10.

Za sve vrijeme trajanja ispitivanja jedne sorte u pokusnom polju i
laboratoriju usporedba se obavlja s istim standardnim sortama.

Standardna sorta je opće poznata sorta, koja prema svojim biološkim i gospodarskim
svojstvima ima najveću vrijednost za namjenu radi koje se ispituje nova sorta.
Standardnu sortu određuje Povjerenstvo za priznavanje sorti ratarskog bilja,
povrća i cvijeća.

Članak 11.

Podnositelj zahtjeva ima pravo tijekom vegetacijske sezone obići pokuse
i informirati se o pokusima pri čemu mu djelatnik Zavoda otvara šifre za
njegove sorte i za sorte standarde.

*Opažanja tijekom vegetacije*

Članak 12.

Tijekom vegetacije utvrđuju se sljedeći podaci:

Þ datum sjetve, nicanja,

Þ boja i oblik lista, boja peteljke,

Þ boja i oblik korijena, % repe u tlu,

Þ % proraslica, % bolesnih korijenova.

Skale za opažanja i način ocjenjivanja utvrđene su Uputama za opažanja
tijekom vegetacije koje su tiskane uz ovaj pravilnik i njegov su sastavni dio.

Članak 13.

Na svim pokusnim poljima obavlja se zaštita od štetnika i korova
odgovarajućim pesticidima prema uobičajenoj proizvodnoj praksi.

Članak 14.

Tijekom ispitivanja, na pokusnim lokacijama u uvjetima prirodne
infekcije, prati se pojava i ocjenjuje intenzitet napada pjegavosti lista *(Cercospora
beticola).*

Intenzitet napada bolesti i štetnika ocjenjuje djelatnik Zavoda na svim
pokusnim poljima prema skalama koje se nalaze u Uputama za opažanja tijekom
vegetacije.

Članak 15.

Vađenje stočne repe obavlja se u tehnološkoj zriobi. Tada se utvrđuje
broj i prirod korijenova (kg/parceli), a za potrebe analize suhe tvari korijena
(%) uzima se prosječni uzorak (oko 10 repa) sa svake parcele.

III. ISPITIVANJE U LABORATORIJU

Članak 16.

Analize suhe tvari korijena se obavljaju na kraju svake godine
ispitivanja, na prosječnim uzorcima svih parcela, ponavljanja i pokusnih
mjesta. Sve uzorke jednog pokusnog mjesta treba analizirati u jednom
laboratoriju, po mogućnosti najbližem pokusnoj lokaciji. Repu treba dostaviti u
laboratorij istog dana kada je izvađena.

IV. STATISTIČKA ANALIZA PODATAKA POKUSA

Članak 17.

Analiziraju se samo podaci s osnovnih parcela na kojima je ostvareno
najmanje 80% od planiranog sklopa. Ukoliko je za neki hibrid ostvareni sklop
manji od dozvoljenog samo u jednoj repeticiji, taj se podatak zamjenjuje
prosječnom vrijednošću preostalih repeticija. U slučaju da minimalni dozvoljeni
sklop za neki hibrid nije ostvaren u više od jedne repeticije, podaci tog
hibrida se ne analiziraju.

Članak 18.

Za statističku analizu pokusnih podataka primjenjuje se analiza
varijance i odgovarajući testovi za testiranje varijanci i razlika između
prosječnih vrijednosti (F-test, t-test, uz P=0.05 i P=0.01). Podaci se obrađuju
po lokacijama i godinama, a izračunavaju se i varijacijski koeficijenti.

Članak 19.

Analizom varijance obrađuju se svojstva: prirod korijena, prirod lista,
prirod suhe tvari korijena, prirod suhe tvari lista, a ostala za priznavanje
relevantna svojstva prikazat će se prosječnim vri­jed­nostima, rasponima (max -
min) i drugim, ovisno o prirodi dos­tupnih podataka.

*Rezultati ispitivanja*

Članak 20.

Godišnji rezultati ispitivanja iz pokusnog polja i laboratorija ovisno o
vrsti poljoprivrednog bilja dostavljaju se podnositelju zahtjeva na temelju
kojih je podnositelj zahtjeva dužan obavijestiti Zavod o nastavku ispitivanja
sorte do roka određenog u članku 4. ovog Pravilnika.

Članak 21.

U službenom glasilu Zavoda objavljuju se završni rezultati ispitivanja
iz pokusnog polja i laboratorija.

Članak 22.

Ovaj pravilnik stupa na snagu danom objave u »Narodnim novinama«.

Klasa: 011-02/01-01/69
Urbroj: 525-1-01-1
Zagreb, 21. lipnja 2001.

Ministar
**mr. sc. Božidar Pankretić**, v. r.

if !supportEmptyParas endif

Pravilnik, NN 61/2001-993